laion/Wikipedia-Exotic huggingface dataset:
When Can I See You Again?

When Can I See You Again? (בעברית: מתי אוכל לראות אותך שוב?) הוא שיר שהוקלט על ידי פרויקט האלקטרוניקה האמריקאי Owl City עבור הסרט "ראלף ההורס" משנת 2012. השיר נכתב והפיק על ידי אדם יאנג, עם כתיבה נוספת של מאט תיסן ובריאן לי. "When Can I See You Again?" הוא סינגל אופטימפו דאנס-פופ וסינת-פופ. הוא כולל את "השירה הקלה של יאנג מעל מצע של תופים דופקים וסינתזים נוצצים". יאנג אמר ל-AOL Music, "כמעריץ ענק של סרטי אנימציה של דיסני שגדל, זה היה כבוד אמיתי לכתוב את 'מתי אוכל לראות אותך שוב' עבור ראלף ההורס. הרגשתי שזה באמת מאתגר לנסות לעמוד במורשת דיסני. היה לי פיצוץ". מאז 1 באוקטובר 2014, עיבוד בשפה הקנטונזית שימש כאחד משני שירי הנושא למצעד Paint the Night של הונג קונג דיסנילנד, לצד "Baroque Hoedown".[דרוש מקור] גרסה מורחבת של המצעד הוצגה בבכורה בדיסנילנד באנהיים, קליפורניה, ב-22 במאי 2015, וכוללת מילים ושירה חדשים שהוקלטו על ידי יאנג. הקליפ של "?When Can I See You Again" שוחרר ב-26 באוקטובר 2012, ובוים על ידי מאט סטבסקי. הוא כולל "נושאים מהנים של משחקי וידאו" וקליפים מתוך "ראלף ההורס". יאנג אמר ל-AOL Music, "הדבר המצחיק ביותר היה בעצם לעמוד מול משחק הארקייד עם פקדים, להכניס את המטבע. זה נהדר לחזור ולהרגיש כאילו אני שוב בן 12 בארקייד". מילות השיר "When Can I See You Again?" באתר Genius סרטון השיר "When Can I See You Again?" באתר יוטיוב Sam Lansky (12 באוקטובר 2012). "Owl City's "When Can I See You Again": Hear The Dance-Pop Track | Music News, Reviews, and Gossip on". Idolator.com. נבדק ב-2 בינואר 2013. {{cite web}}: (עזרה) "Playlist: Big Boi, Kelly Clarkson and more". Usatoday.com. 14 בנובמבר 2012. נבדק ב-2 בינואר 2013. {{cite web}}: (עזרה) Maggie Malach (5 באוקטובר 2012). "Owl City, 'When Can I See You Again' Audio Premiere: Adam Young Pens Song for Disney Soundtrack - AOL Music Blog". Blog.music.aol.ca. נבדק ב-2 בינואר 2013. {{cite web}}: (עזרה) Slater, Shawn (13 באפריל 2015). "Behind the Scenes of 'Paint the Night' Parade, Coming for the Disneyland Resort Diamond Celebration". Disney Parks Blog. Disney.com. נבדק ב-26 באפריל 2015. {{cite web}}: (עזרה) Young, Adam (25 במרץ 2015). "Disney hired me to work on their new Electrical Parade. Stoked". Instagram. @owlcityofficial. אורכב מ-המקור (Video) ב-25 בדצמבר 2021. נבדק ב-26 באפריל 2015. {{cite web}}: (עזרה) "Music Video News: Director Matt Stawski on Owl City "When Can I See You Again"". Video Static. 2 בנובמבר 2012. נבדק ב-2 בינואר 2013. {{cite web}}: (עזרה) "Watch It Now: Owl City – 'When Can I See You Again?' from 'Wreck-It Ralph' - Disney Music Blog". Blogs.disney.com. 26 באוקטובר 2012. נבדק ב-2 בינואר 2013. {{cite web}}: (עזרה) Maggie Malach (25 באוקטובר 2012). "Owl City: 'When Can I See You Again' Singer Gives Sneak Peek at 'Wreck-It Ralph'-Inspired Video - AOL Music Blog". Blog.music.aol.ca. נבדק ב-2 בינואר 2013. {{cite web}}: (עזרה)
אינשאללה

אינשאללה (בערבית: إن شاء الله) הוא ביטוי בערבית ובפרסית, שמשמעותו "אם ירצה אלוהים". הביטוי הוזכר בקוראן שדרש שימוש בביטוי כשמדברים על אירוע עתידי. הביטוי מדובר בדרך כלל על ידי מוסלמים, ערבים נוצרים, ודוברי ערבית אחרים כתוספת לאירועים שיתרחשו בעתיד. הביטוי מביע את האמונה שדבר לא יכול להתרחש ללא רצון האל. באדיגה, המונחים тхьэм ыIомэ (בכתב לטיני: thəm yı'omə) ו-иншаллахь (בכתב לטיני: Inshallah) משמשים באופן נרחב את הצ'רקסים, עם משמעות זהה לאינשאללה הערבי. המילה oxalá בגליסית (המילה ogallá נמצאת בשימוש לעיתים רחוקות) ופורטוגזית. בספרדית נמצאת בשימוש מילה דומה (המילה ogallá). מקור המילים האלו הוא מהאינשאללה הערבי, מהזמן שבו המוסלמים שלטו בחצי האי האיברי. משמעות הביטויים הם "אנחנו מקווים", "אני מקווה", "אני מקווה", ו"אנחנו מקווים". בניב היווני המדובר בקפריסין, משמעות המילה ίσσαλα (בכתב לטיני ishalla) היא "בתקווה".[דרוש מקור] המונח משמש בשפות אינדונזית ומלאית עם משמעויות ואיות דומים מאוד, כלומר insyaallah (אינדונזית) insya'Allah (מלאית), ובעלת משמעות זהה, כלומר "אם ירצה אלוהים". זהו ביטוי נפוץ מאוד בשתי השפות. בטורקית, המילים inşallah או inşaallah משמשות במשמעותן המילולית, כלומר "אם אלוהים ירצה וייתן", אך לביטוי יש משמעות אירונית כשהדובר לא נותן הרבה אמון בדבר-מה.[דרוש מקור] באורדו משתמשים במילה במשמעות "אם ירצה אלוהים", אך כמעט אף פעם לא נעשה בה שימוש בהקשר אירוני כמו בטורקית.[דרוש מקור] בסיעתא דשמיא שהאדה אלחמדוללה תהליל תכביר תסביח מדיה וקבצים בנושא אינשאללה בוויקישיתוף Clift, Rebecca; Helani, Fadi (ביוני 2010). "Insha'allah: Religious invocations in Arabic topic transition". Language in Society. 39 (3): 357–382. doi:10.1017/S0047404510000199. S2CID 146788629. {{cite journal}}: (עזרה) Shihipar, Abdullah (2022-01-25). "Are Better Things Coming? Inshallah". The New York Times (באנגלית אמריקאית). נבדק ב-2022-12-03. Leyal Khalife, 11 Spanish words that are originally Arabic, StepFeed, ‏2017-02-04 (באנגלית)
קרייג גודווין

קרייג אלכסנדר גודווין (באנגלית: Craig Alexander Goodwin; נולד ב-16 בדצמבר 1991 באדלייד שבאוסטרליה) הוא כדורגלן אוסטרלי המשחק בעמדת קשר הכנף בקבוצת אדלייד יונייטד מליגת העל האוסטרלית ובנבחרת אוסטרליה. גודווין שיחק במועדונים אדלייד ריידרס, אואקליי קאנונס, מלבורן הארט, ניוקאסל ג'טס, אדלייד יונייטד, ספרטה רוטרדם, אל-וחדה ואבהא. בשנת 2021 חזר לשחק באדלייד יונייטד, תחילה בהשאלה ולאחר מכן בהעברה קבועה. ב-25 ביולי 2013 ערך גודווין את הופעת הבכורה שלו בנבחרת אוסטרליה, בהפסד 3-2 לנבחרת יפן במסגרת אליפות מזרח אסיה 2013. ב-27 בינואר 2022 הבקיע את שער הבכורה שלו בנבחרת, בניצחון 4-0 על נבחרת וייטנאם במסגרת מוקדמות מונדיאל 2022. נכלל בסגל נבחרת אוסטרליה לטורניר מונדיאל 2022. נכלל בסגל נבחרת אוסטרליה לטורניר גביע אסיה 2023. מדיה וקבצים בנושא קרייג גודווין בוויקישיתוף קרייג גודווין, ברשת החברתית אינסטגרם קרייג גודווין, באתר Transfermarkt קרייג גודווין, באתר Soccerway קרייג גודווין, באתר WorldFootball.net קרייג גודווין, באתר National Football Teams קרייג גודווין, באתר FootballDatabase.eu Socceroos FIFA World Cup Qatar 2022™ squad announced באתר Football Australia, ‏ 8 בנובמבר 2022 (באנגלית) Subway Socceroos AFC Asian Cup Qatar 2023™ Squad Revealed באתר Football Australia, ‏ 22 בדצמבר 2023 (באנגלית)
טריגוניאס

טריגוניאס (שם מדעי: Trigonias; מיוונית: "מחזיק משולש") הוא סוג קדום של קרנף פרהיסטורי שהתקיים במשך האאוקן באמריקה הצפונית לפני 37 עד 34 מיליון שנה מזמננו. הסוג תואר ב-1900 בידי החוקר פרדריק א. לוקאס (Frederic A. Lucas) ונכללים בו 2 מינים: Trigonias osborni ו-Trigonias wellsi. קרנף זה היה קטן ונמוך בהרבה מהקרנפים החיים ולמעשה כלל לא דומה לקרנף, מאחר שהיה חסר קרניים על אפו והיה גם בעל חמש אצבעות דמויות פרסה בכפות רגליו, במקום שלוש כמו הקרנפים המודרניים. הוא הגיע לאורך של 2.1 מטרים, לגובה 1.1 מטר בכתפיים ולמשקל של 390 עד 830 ק"ג, דומה לתאו. מבנה שיניו הותאם לאכילת עלים וצמחייה נמוכה. הוא היה בעל טוחנות ארוכות וניבים גדולים שהשוו לו מעט מראה של היפופוטם וכמה חוקרים הציעו שהיה אמפיבי כמותו. המאובנים של הקרנף התגלו בדקוטה הדרומית, קולורדו, נברסקה, קליפורניה ובמחוז ססקצ'ואן בקנדה. לצידו חיו פרסתנים שוכני ערבות כמו סוסיים קדומים, גמליים, ברונתותריומיים וקרנפים נוספים כמו הסובהירקודון. מדיה וקבצים בנושא טריגוניאס בוויקישיתוף טריגוניאס, באתר האנציקלופדיה של החיים (באנגלית) טריגוניאס, באתר GBIF (באנגלית)
יחסי ג'מייקה–יוון

יחסי ג'מייקה–יוון הם היחסים הדיפלומטיים בין ג'מייקה ליוון. שתי המדינות כוננו יחסים דיפלומטיים ב-15 במאי 1975. היחסים של ג'מייקה בתוך האיחוד האירופי מוסדרים על ידי הסכם השותפות של האיחוד האירופי-ACS (Cotonou) מיוני 2000. היחסים הפוליטיים הבילטרליים הם ברמה טובה מאוד. קיים שיתוף פעולה טוב במסגרת ארגונים בינלאומיים, כאשר הביטוי העיקרי הוא תמיכה הדדית במועמדויות בארגונים בינלאומיים. בספטמבר 2022 שרת החוץ של ג'מייקה, קמינה ג'ונסון סמית', נפגשה עם שר החוץ היווני ניקוס דנדיאס בשולי העצרת הכללית של האו"ם שהתקיימה בניו יורק. ב-2023 דנדיאס ביקר בג'מייקה, והיה שר החוץ היווני הראשון שעשה זאת. יוון מיוצגת בג'מייקה באמצעות שגרירותה במקסיקו סיטי, מקסיקו, ובנוסף מחזיקה קונסוליה בקינגסטון. ג'מייקה מיוצגת ביוון באמצעות נציגותה הדיפלומטית בז'נבה, שווייץ. מדיה וקבצים בנושא יחסי ג'מייקה–יוון בוויקישיתוף ג'מייקה באתר משרד החוץ היווני Με την ΥΠΕΞ της Τζαμάικα, Καμίνα Τζόνσον Σμιθ συναντήθηκε στο περιθώριο της Γενικής Συνέλευσης του ΟΗΕ που πραγματοποιείται στη Νέα Υόρκη, ο υπουργός Εξωτερικών Νίκος Δένδιας באתר iefimerida‏, 21 בספטמבר 2022 "Minister of Foreign Affairs Nikos Dendias' statement to journalists following his visit to Jamaica (Kingston, 10.02.2023)". Hellenic Republic - Ministry of Foreign Affairs (באנגלית). 2023-02-11. נבדק ב-2023-02-12.
פטרוס הדברי

פטרוס הדברי (בשוודית: Petrus Hedberg;‏ 1840–1926) הוא סופר ומתרגם שוודי. הדברי התחיל את קַרְיֵירַת הכתיבה שלו בתור עיתונאי בעיתון שוודי שמרני בשם Vårt land (מילולית "הארץ שלנו", לימים ניה דוליגט אללהנדה (אנ')) בתחילת שנות ה-80 של המאה ה-19. הוא ידוע בעיקר בעקבות תרגומי ספריהם של לואיס וולאס, לב טולסטוי, מארק טוויין ואחרים. עם זאת, חלקים מהספרים שתרגם לא תורגמו בשלמותם. את הספרים פי עטו הוציא תחת שם העט ארואר דוג (בשוודית: Orvar Dag). Stjernan och korset, berättelse från Kristi tid av Lew Wallace (1895-1896) Krig och fred av Leo Tolstoj (1896) Kristens resa av John Bunyan (1899-1900) Ivanhoe av Sir Walter Scott (1901) Tom Sawyers äventyr av Mark Twain (1913) Huckleberry Finns äventyr av Mark Twain (1913) Petrus Hedberg, 1849–1926 (בשוודית) ערך זה הוא קצרמר בנושא סופרים ובנושא שוודים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פטרוס הדברי".
דורבן רפוסה

דורבן רפוסה (שם מדעי: Hystrix refossa) הוא מין של מכרסם נכחד ממשפחת הדרבניים, שהתקיים באירואסיה של הפליסטוקן. הסוג תואר בידי החוקר הצרפתי פול גרווה ב-1852 על סמך ממצאים מקוטעים מצפון יוון. לצידו התגלו מספר מאובנים של דרבנים כמו: H. angressi שהתגלה בישראל (במערת גאולה בחיפה) ו-H. gigantea שהתגלה בג'אווה, אך כיום הם נחשבים מבוטלים וכלולים במין זה. דורבן זה היה גדול יותר מהדרבנים המודרניים והגיע לאורך גוף של 115 ס"מ ולמשקל 40 ק"ג, כך שהיה גדול בכ-20 אחוז מהדרבן ההודי, אשר נחשב למין הקרוב אליו ביותר. הוא היה בעל עורף גבוה וצר ומבנה שיניים בולטות של שיניים ולחיים. כמו הדרבנים החיים הוא היה אוכל צמחים ברובו. ככל הנראה הדרבן התקיים סמוך לגדות נהרות וביערות בתנאים חמימים יחסית, במשך עידן הקרח האחרון. מדיה וקבצים בנושא דורבן רפוסה בוויקישיתוף דורבן רפוסה, באתר האנציקלופדיה של החיים (באנגלית) Frenkel, Hanna (1970). "Hystrix angressi sp. nov. A large fossil porcupine from the Levalloiso-Mousterian of the Geula Cave". Israel Journal of Zoology. 19 (1): 51–82. doi:10.1080/00212210.1970.10688303 (inactive 31 July 2022). S2CID 82368682 Lazaridis, G.; Tsoukala, E.; Maul, L.C. (2019). "The earliest Hystrix refossa: a new Early Villafranchian record from Milia (Grevena, Macedonia, Greece)". Hystrix, the Italian Journal of Mammalogy. 30 (1): 12–18. doi:10.4404/hystrix-00140-2018
גביע המדינה בכדורגל נשים 2022/2023

גביע המדינה בכדורגל נשים לעונת 2022/2023 הייתה התחרות ה־25 מאז היווסדה. משחקי התחרות החלו ב־13 בדצמבר 2022 ומשחק הגמר נערך ב-29 במאי 2023 והסתיים בניצחון של מ.כ. רמת השרון על אס״א ת״א. זו הזכייה השנייה של מ.כ. רמת השרון בגביע המדינה בעונה בה ירדה הקבוצה לליגה הלאומית. לתחרות נרשמו 20 קבוצות, 8 מהן מליגת העל, 10 מהן מהליגה הלאומית ושתיים מהליגה הארצית. בהגרלת הסיבוב הראשון השתתפו 2 קבוצות מהליגה הארצית ו-10 קבוצות הליגה הלאומית. 4 קבוצות הוגרלו לעבור לשלב שמינית הגמר. 3 משחקים נערכו ב-13 בדצמבר 2022 והמשחק באילת נערך ב-3 בפברואר 2023. אל שמינית הגמר העפילו 4 הקבוצות שניצחו בסיבוב הראשון, 4 הקבוצות שהוגרלו לעלות לשלב זה ו-8 קבוצות ליגת העל שהצטרפו בשלב זה. המשחקים נערכו ב-2 וב-3 במרץ 2023. אל רבע הגמר העפילו 8 הקבוצות שניצחו בשמינית הגמר. סיבוב גביע זה נערך ב-29 ו-30 במרץ 2023. אל חצי הגמר העפילו 4 הקבוצות שניצחו ברבע הגמר. משחקי חצי הגמר התקיימו ב-30 באפריל 2023 במתכונת של הצגה כפולה באצטדיון המושבה בפתח תקווה. עונת 2022/2023 בליגת העל בכדורגל נשים גביע ליגת העל בכדורגל נשים 2022/2023 גביע המדינה בכדורגל 2022/2023 עונת 2022/2023 בגביע המדינה בכדורגל נשים, באתר ההתאחדות לכדורגל בישראל לאחר מהפך: קטמון העפילה לרבע גמר הנשים, באתר ערוץ הספורט, 2 במרץ 2023 בתום דרמת ענק: קטמון עלתה לרבע גמר הגביע, באתר ONE‏, 7 במרץ 2023 מי יהיו ה-4? חצי גמר הגביע לנשים בפתח, באתר ערוץ הספורט, 29 במרץ 2023 הפתעה: 1:2 לרמהש שהדיחה את קריית גת, באתר ערוץ הספורט, 30 במרץ 2023 ליאור ברטל, ‏חצי גמר גביע המדינה: רמת השרון תפגוש את חדרה, פתח תקווה מול אס"א תל אביב, באתר דבר העובדים בארץ ישראל, 3 באפריל 2023 ספי פסטרנק, בפעם השנייה בתולדותיה: מ.כ רמה"ש זכתה בגביע המדינה בכדורגל נשים, באתר ynet, 29 במאי 2023 צפו בתקציר: מ.כ. רמת השרון מחזיקת גביע המדינה לנשים, באתר ערוץ הספורט, 29 במאי 2023 נחמה מתוקה: רמת השרון זכתה בגביע המדינה, באתר ONE‏, 29 במאי 2023 ליאור ברטל, ‏מ.כ.נ רמת השרון ניצחה 1:2 את אס״א תל אביב וזכתה בגביע המדינה לנשים בכדורגל, באתר דבר העובדים בארץ ישראל, 29 במאי 2023 סיקור המשחק באתר JSport, חורן סריבקיאן, 29 במאי 2023 הגרלת סיבוב א בגביע המדינה: דרבי תל אביבי באתר JSport, שאול גרינפלד, 22 בנובמבר 2022
קיעור וקימור

קיעור או קעירות הם עיקום כלפי פנים. קימור או קמירות הם עיקום כלפי חוץ. האם התכוונתם ל... אמנות קיעור וקימור (הדפס אבן) – הדפס אבן (ליתוגרפיה) מעשה ידי האמן ההולנדי מאוריץ קורנליס אֶשֶר. מתמטיקה פונקציה קעורה (בקטע מסוים) – פונקציה אשר לכל שתי נקודות באותו הקטע, הישר המחבר בין שתיהן נמצא מתחת לגרף הפונקציה. קבוצה קמורה – קבוצה שלכל שתי נקודות שבתוכה, גם הקטע המחבר את שתי הנקודות נמצא כולו בתוכה.
קרחון אמהרסט

האם התכוונתם ל... ניו זילנד קרחון אמהרסט (קנטרברי) – קרחון בחבל בקנטרברי באי הדרומי של ניו זילנד ארצות הברית קרחון אמהרסט (אלסקה) – קרחון במחוז ג'ונו במדינת אלסקה שבארצות הברית
קרחון קרסנט (וושינגטון)

קרחון קרסנט (באנגלית: Crescent Glacier) הוא קרחון הממוקם על המדרונות הדרום-מזרחיים של הר אדמס במדינת וושינגטון שבארצות הברית. ההר מצוי בשטח היער הלאומי גיפורד פינצ'וט . קרחון קרסנט נמצא בסמוך ממערב לקרחון גוצ'ן (קרחון גוצ'ן נמצא בסמוך ממזרח לקרחון קרסנט). קרחון קרסנט ממוקם בקרקס קרחוני קטן (שצורתו סהר) שפתחו פונה דרומה וראשו (הדופן למול הפתח) תלול. גובה קרחון קרסנט נע בין 2,600 מטרים מעל פני הים, בשיא גובהו (בראשו של הקרחון)למרגלות המצוק התלול המתנשא מעל קרחון קרסנט, הקרחון יורד במורנה לגובה של 2,400 מטרים מעל פני הים. זרוע אחת של הקרחון משתרעת ומשתפלת דרומה לגובה של 2,300 מטרים מעל פני הים. אורכו של הקרחון 400 מטרים (חצי קילומטר). שטחו של הקרחון 0.44 קילומטרים רבועים. בשל התחממות כדור הארץ הקרחון נסוג - ובין שנת 1904 לשנת 2006 קרחון קרסנט איבד 6 אחוזים משטחו. שמו של הקרחון תיאורי. לקרחון צורת סהר. באנגלית "קרסנט" משמעו "סהר".
דרך מדינת קליפורניה מספר 1

דרך מספר 1 (באנגלית: State Route 1) בקליפורניה היא כביש שאורכו 1,056 קילומטרים המחבר בין לגט (אנ') בצפון לדנה פוינט (אנ') בדרום. הכביש עובר לאורך חלק נכבד מחוף האוקיינוס השקט של מדינת קליפורניה, שנחשב בעיני רבים לאחד מן החופים היפים בעולם. הכביש נפתח בשנת 1934. לאורכו של הכביש מספר גדול של נקודות תיירות. כאשר נוסעים על הכביש מצפון לדרום, עוברים בגשר שער הזהב לפני שמגיעים לסן פרנסיסקו. לאחר מכן הכביש מתפתל בקטע מסוכן המוכר כ"מגלשת השטן", שם הכביש נמצא בסכנה תמידית של הישטפות אל הים, ונסגר בעבר מספר פעמים, לתקופות של כמה חודשים, לאחר שנזק נגרם לתשתית בעקבות חלחול גשמים. נבנתה מנהרה שעוקפת את האזור המסוכן ונפתחה ב-2013. הכביש ממשיך ועובר במפרץ חצי הירח (אנ'), לא רחוק משם ישנו מגדלור עתיק שנמצא בשמורת הטבע פיג'ן פוינט. דרומה יותר הכביש עובר ליד שמורת טבע אניו נואבו ובהמשך מגיע הכביש למפרץ מונטריי ועובר דרך העיירות סנטה קרוז(שבה נמצאת אוניברסיטת קליפורניה בסנטה קרוז) וקפיטולה, יער ניסאן(אנ'), נמל מוס לנדינג ולידו שמורה ימית בשם אלקהורן, ולאחר מכן ליד העיירה מונטריי שנמצאת בצד הדרומי של מפרץ מונטריי. הכביש ממשיך בין העיירות מונטריי וכרמל שביניהן נמצא אזור בשם חוף החלוקים, שבו גרים כמה מהאנשים העשירים ביותר בארצות הברית. קהילה זו מציעה לתיירים מגוון של שירותי בריאות, ספא, מסלולי גולף וכדומה. כביש 17 מיל המתפתל לאורך החוף מספק נקודות רבות לתצפית. דרומה ממונטריי הדרך עוברת ליד שמורת פוינט לובוס. הכביש ממשיך דרומה דרך צוקים מרשימים – Big Sur, שבאזורם נמצא חוף שאליו נוהרים אלפי אריות ים בתקופת הרבייה, ולאחר מכן ליד טירת הרסט שבנה איל העיתונות העשיר ויליאם רנדולף הרסט,(אנ') ומהווה כיום מוזיאון בתשלום שבו נערכים סיורים מודרכים. הוא ממשיך דרך סנטה ברברה ומאליבו עד לוס אנג'לס. בהמשך עובר הכביש גם דרך חוף סנסט, קורונה דל מאר וחוף הלגונה במחוז אורנג'. לאורך מרבית הדרך ניתן לצפות בסוגים רבים של נוף פראי, צמחייה ובעלי חיים רבים, ביניהם אריות ים, דולפינים, כלבי ים ויונקים ימיים נוספים. במיוחד בקטע דרומה מהעיירה מונטריי, כביש זה סבל נזקי טבע רבים. במהלך השנים אירעו שיבושים שונים בכביש ולעיתים הוא נסגר לתקופות ממושכות. בין 2023 לאמצע 2024 אירעו ארבע מפולות שסגרו את הכביש, ונכון לאוגוסט 2024 אחת מהן עדיין לא תוקנה. תיקונים שונים נעשים במשך הלילה והתנועה אפשרית במשך היום. מדיה וקבצים בנושא דרך מדינת קליפורניה מספר 1 בוויקישיתוף אקונומיסט, התמוטטויות, מפולות וסחף פוגעים בפלא ההנדסי של קליפורניה, באתר TheMarker‏, 5 באוגוסט 2024 SF, שמורת פוינט לובוס, באתר SF התמוטטויות, מפולות וסחף פוגעים בפלא ההנדסי של קליפורניה, באתר TheMarker‏, 5 באוגוסט 2024 Oladipo, Gloria (2024-04-01). "California's Highway 1 remains closed after road collapsed in storm". The Guardian (באנגלית בריטית). ISSN 0261-3077. נבדק ב-2024-08-05.
Under the Influence

האם התכוונתם ל... Under the Influence (שיר של אל קינג) – שיר של אל קינג משנת 2015 Under the Influence (שיר של כריס בראון) – שיר של כריס בראון משנת 2019, התפרסם מחדש ב-2022
סטוט

האם התכוונתם ל... ג'ון סטוט – תאולוג אוונגליסטי אנגלי לאלי סטוט (אנ') – זמר ומוזיקאי אנגלי ניקול סטוט – אסטרונאוטית אמריקאית קן סטוט – שחקן סקוטי סטאוט
Operabase

Operabase הוא אתר אינטרנט אשר מציג מידע אודות בתי אופרה, הופעות אופרה, חברות הפקה, מבצעים ומבצעות (בזמרה, בניצוח ובנגינה) ועוד. מדובר באחד מאתרי האינטרנט המקיפים ביותר בתחום זה. האתר גם כולל פירוט של סטטיסטיקות שונות. האתר הוקם בידי חובב האופרה האנגלי ואיש התכנות מייק גיב. בתחילה כתחביב, אך לאחר שלוש שנים נהפך תחזוק האתר למשרה מלאה. מגזין Opera magazine (אנ') הגדיר את האתר כ"מקור המידע המקיף ביותר על פעילות אופראית". אתר Operabase מתעד פעילות אופראית מאז שנת 1996, ואסף מידע על 600,000 הופעות, 3000 בתי אופרה ותיאטרונים. האתר נתמך ב-34 שפות. רוב התוכן באתר הוא חינמי, עם התמקדות בנושאים הבאים: חיפוש אמנים, שם האופרה, מלחין, עיר, חברת אופרה, תאריך או שילוב ביניהם חיפוש עם השלמה אוטומטית (אנ') חיפוש במספר רב של שפות מידע גאוגרפי עם מפות אינטראקטיביות האתר גם משתף פעולה עם מספר מגזינים המסקרים פעילות אופראית - Opera (אנ') הבריטי, OPER! Magazin הגרמני, Opéra Magazine הצרפתי וÓpera Actual הספרדי. בנוסף, האתר מציע (בתשלום) כלי חיפוש וסטטיסטיקה שונים לסוכנים, אמנים וארגונים. אתר האינטרנט הרשמי של Operabase Operabase, ברשת החברתית פייסבוק Operabase, ברשת החברתית אקס (טוויטר) Operabase, ברשת החברתית אינסטגרם דף הבית של אתר האינטרנט של Operabase
אריתריום

אריתריום (שם מדעי: Eritherium; מיוונית: "eρυ" - ישן, "herium" - חיה) הוא סוג של יונק קדום מסדרת הפילאים, הנחשב לאביהם הקדום של הפילים החיים כשהוא הנציג הקדום והקטן ביותר בסדרתו. הוא התקיים במשך הפלאוקן שלפני 60 מיליון שנה במרוקו. המאובנים שלו התגלו בבסיס אולד אבדון (אנ') ותוארו ב-2009 למדע בידי החוקר עמנואל גריברנט (Emmanuel Gheerbrant). האריתריום היה קטן בהרבה מהפילים והגיע לאורך של 40 ס"מ, לגובה של 20 ס"מ בכתפיים ולמשקל 5 עד 6 ק"ג. מבנה לסתותיו דמה יחסית לזה של שפנאים או של נציגים מוקדמים מהקבוצה פיינונגולטה, בה כלולים גם התחשאים והסדרות דסמוסטיליים ואמבריתופודיים. היו לו בכל לסת 3 שיניים חותכות, ניב אחד בולט, ארבעה קדם-וחנות ושלושה טוחנות בכל צד. השיניים היו שטוחות ברובם ועזרו לבעליהם לכתוש צמחייה קשיחה מהביצות בהם חי. החוטם שלו היה קצר ואינו דמה לחדק. כיום לא מקצים לסוג זה משפחה, כך שהוא נחשב לסוג ללא מקור. הקרובים העיקריים שלו הם הנומידותריים והמריתריום שהתקיימו במשך הפלאוקן והאאוקן של אפריקה, ומהם התפתחו שאר הפילאים. מדיה וקבצים בנושא אריתריום בוויקישיתוף אריתריום, באתר האנציקלופדיה של החיים (באנגלית) אריתריום, באתר GBIF (באנגלית)
גאורגי מרקוב

גאורגי איבנוב מרקוב (בבולגרית: Георги Иванов Марков;‏ 1 במרץ 1929 – 11 בספטמבר 1978) היה מתנגד שלטון בולגרי, אשר נרצח בלונדון על ידי סוכני הק.ג.ב.. ב-7 בספטמבר 1978, הוא חצה את גשר ווטרלו והמתין בתחנת אוטובוס, כשנדקר ברגלו על ידי אדם שהחזיק מטרייה. האיש התנצל והלך לדרכו. מרקוב סיפר מאוחר יותר שהאיש דיבר במבטא זר. מרקוב זכר את כאב העקיצה שהופיע עם הדקירה. כאשר הגיע לעבודתו במשרדי ה-BBC, הבחין בפצעון אדום שהופיע במקום. הכאב במקום שבו נדקר על ידי המטרייה המשיך, בערב התפתח אצלו חום גבוה, והוא מת בייסורים שלושה ימים לאחר מכן. לאחר מותו, מצאו הרופאים בגופו קליע פלטינה קטן, כ-1.52 מ"מ אורכו, נעוץ בשוק. בדיקה מאוחרת יותר מצאה שנקדחו בו שני חורים, בהם נמצאו עקבות לרעל הריצין. מרקוב עבד כשדרן וכעיתונאי עבור ה-BBC מאז עריקתו מבולגריה, אז מדינה קומוניסטית תחת הנהגתו של הנשיא טודור ז'יבקוב. הוא ביקר את המשטר ברדיו פעמים רבות, ועלו השערות כי הייתה זו הממשלה הבולגרית שיזמה את חיסולו בסיוע הק.ג.ב. מספר עריקים של הק.ג.ב. אישרו שהארגון עמד מאחורי ההתנקשות. הם ציינו שנשקלו כמה דרכים להתנקש במרקוב, ביניהן במריחת ג'לי רעיל על עורו. עד עתה לא הועמד איש לדין על רצח מרקוב, בעיקר משום שרוב המסמכים בעניין הושמדו. מדיה וקבצים בנושא גאורגי מרקוב בוויקישיתוף Flashback: Dissident's poisoning - סיפור ההתנקשות במרקוב, 8 בינואר 2003, באתר BBC News גאורגי מרקוב, באתר "Find a Grave" (באנגלית) פרק קיקיוני: מי רצח את גאורגי מרקוב? פודקאסט עושים רפואה בהגשת ד"ר יובל בלוך. גאורגי מרקוב, במסד הנתונים הקולנועיים IMDb (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קליסטו (סוג)

קליסטו (שם מדעי: Callistoe) הוא סוג נכחד של יונק ממשפחת הפרובוריהאיניים שהתקיים באמריקה הדרומית במשך האאוקן שלפני 50 מיליון שנה מזמננו. סוג זה כולל מין בודד - Callistoe vincei והוא נקרא בידי ב-2002 על שם קליסטו מהמיתולוגיה היוונית - אלה יפה שהפכה לדוב בידי זאוס. המאובנים שלו התגלו כשלד כמעט מושלם בתצורת "Lumbrera Formation" בסלטה שבארגנטינה. יונק זה היה דומה במראהו לזאב הכיס והיה קרובם של הפרובוריהאינה והארמיניהרינגיה, הגדולים יותר. הוא הגיע לאורך של 2 מטרים, לגובה 50 ס"מ בכתפיים ולמשקל של 20 עד 30 ק"ג. בדומה לקרוביו היה בעל לסתות חזקות עם עוצמת נשיכה חזקה בה הוא השתמש כדי להרוג טרף או לשבור עצמות. גופו היה דק ומוארך והזכיר דלק מודרני, כשהיו לו מפרקים חזקים וכפופים מעט שמנעו ממנו לטפס ביעילות, כך שהתמחה בתנועה קרקעית. הוא היה גם בעל טפרים ארוכים המתאימים לחפירה. יונק זה חי בערבות הקדומות של ארגנטינה, בהם רעו ארמדילאים, מכרסמים שונים, נוטונגולאטויים ועופות גדולים. קליסטו, באתר GBIF (באנגלית) M. Judith Babot, Guillermo W. Rougier, Daniel A. García-López, Sara B. Bertelli, Claudia M. Herrera, M. Virginia Deraco, Norberto P. Giannini, New mandibular remains of Callistoe (Metatheria, Sparassodonta) reveal unexpected anatomical, functional, and evolutionary aspects of this carnivorous genus, Vertebrate Zoology 72, 2022-06-30, עמ' 469–485 doi: 10.3897/vz.72.e82709
כבודה

כבודה או מטלטלין הוא מטען הכולל מזוודות, תיקים, מארזים ומכולות המכילים את חפציו האישיים של נוסע בזמן שהוא נע ממקום למקום. לרוב המטייל המודרני נושא עימו חבילות המכילות ביגוד, מוצרי טיפוח, חפצים קטנים, צורכי טיול. בנסיעה חזרה, מטיילים עשויים לשאת מזכרות ומתנות. הכבודה לרוב כוללת תיק או מזוודה שבנוסף ליכולת להכיל את החפצים לעיתים משתמשים גם להגנתם במהלך הנסיעה, בעזרת מעטפת קשיחה או חומר רך ועמיד. לעיתים קרובות יש לכבודה חלוקות פנימיות או מחיצות כדי לסייע באבטחת חפצים. ידיות מותקנות בדרך כלל כדי להקל על הנשיאה, ולחלק מהמזוודות עשויות להיות גלגלים ו/או ידיות או רצועות טלסקופיות כדי להקל על הזזתם. המילה המילה מופיעה פעם אחת בלבד במקרא ”וַיִּפְנוּ וַיֵּלֵכוּ וַיָּשִׂימוּ אֶת-הַטַּף וְאֶת-הַמִּקְנֶה וְאֶת-הַכְּבוּדָּה לִפְנֵיהֶם.” (ספר שופטים, פרק י"ח, פסוק כ"א) ופעמיים נוספות כצורת נקבה של התואר כָּבֹד. זאת משום שבעבר רכוש רב העיד על אדם עשיר ממעמד חברתי גבוה שיש לכבדו. מדיה וקבצים בנושא כבודה בוויקישיתוף
ארמופזוס

ארמופזוס (שם מדעי: Eremopezus) הוא סוג של עוף גדול חסר יכולת תעופה שכנראה השתייך לקבוצה עופות קדומים חסרי שיניים, בה נכללים האמו והיען המודרניים, אשר התקיים במשך האאוקן המאוחר שלפני 36 עד 33 מיליון שנה מזמננו בצפון אפריקה. הוא התגלה בשכבות מאובנים בתצורות ג'בל קטראני (Jebel Qatrani Formation) שעל יד העיר פיום שבמצרים, קרוב לאגם קארון והוא תואר למדע ב-1904 בידי החוקר הבריטי צ'ארלס וויליאם אנדרוס (Charles William Andrews), כשמשמעות שמו היא: "Eremos" – נזיר ביוונית עתיקה (לפי מספר דעות הכוונה היא לשוכן מדבר) ו-"pezós" – מהלך, כלומר: "מהלך מדברי או נזירי". סוג זה כלל מין יחיד – Eremopezus eocaenus, מאחר שהתקיים באאוקן. הארמופזוס קרוב במראהו לאמו, יען או לננדו אך משויך למשפחה עצמאית – הארמופזיים (Eremopezidae), כאשר בעבר סברו שמבנה גפיו דמה לזה של עופות הפיל ממדגסקר ובעיקר למולרורניס, הקטן יחסית. בעבר גם סברו שנמצאו ביצים ענקיות שלו, מה שהוביל לקרבתו אליהם, אך אלה התבררו כבני גילאים צעירים יותר. לפי המאובנים שנמצאו הוא הגיע לגובה של 1.6 מטר ולמשקל של מעל 30 ק"ג ואולי אף מעל 50 ק"ג, אם כי הדעות על כך חלוקות. עקב גודלו כנראה שלא יכל לעוף אלא נע על הקרקע. מספר חוקרים טוענים שלמרות שהיה נע על הקרקע השתייך לקבוצה עופות מפותחים חסרי שיניים, בהם מספר מינים שהותאמו לחיי קרקע כמו הקבוצה דמויי תרנגול וכן המנעלן, החובתיים והלבלר, שאולי היו קרוביו. ארמופזוס, באתר GBIF (באנגלית) Amadon, Dean (1947). "An Estimated Weight of the Largest Known Bird" (PDF). Condor. 49 (4): 159–164. doi:10.2307/1364110. JSTOR 1364110. Agnolin et al, Unexpected diversity of ratites (Aves, Palaeognathae) in the early Cenozoic of South America: palaeobiogeographical implications Article in Alcheringa An Australasian Journal of Palaeontology · July 2016 DOI: 10.1080/03115518.2016.1184898